Diari Oficial de la Generalitat Valenciana


Sumari del DOGV 4794, del 09-07-2004 (2004/6818)

RESOLUCIÓ de 28 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda per a 2004 al Conveni de col·laboració en matèria d'estadística i informació agrària, pesquera i alimentària subscrit entre el Ministeri d'Agricultura, Pesca i Alimentació i la Comunitat Valenciana, amb data 1 de juliol de 1983.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4794

Data del DOGV
:   09-07-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/6818


Data del document
:   18-06-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * estadística agrària
    * cooperació administrativa
    * sector agrari

RESOLUCIÓ de 28 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda per a 2004 al Conveni de col·laboració en matèria d'estadística i informació agrària, pesquera i alimentària subscrit entre el Ministeri d'Agricultura, Pesca i Alimentació i la Comunitat Valenciana, amb data 1 de juliol de 1983. [2004/6818]
  
Subscrita, després de la tramitació prèvia reglamentària, entre el Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Generalitat Valenciana, el 2 de febrer de 2004, l'Addenda per a 2004 al Conveni de col·laboració en matèria d'estadística i informació agrària, pesquera i alimentària subscrit entre el Ministeri d'Agricultura, Pesca i Alimentació i la Comunitat Valenciana amb data 1 de juliol de 1983, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0382/2004, i que figura com a annex d'esta resolució.
  
València, 28 de juny de 2004.- La directora general de Relacions amb les Corts i Secretariat del Govern: Alida C. Mas Taberner.
  
Addenda per a 2004 al Conveni de col·laboració en matèria d'estadística i informació agrària, pesquera i alimentària subscrit entre el Ministeri d'Agricultura, Pesca i Alimentació i la Generalitat Valenciana, amb data 1 de juliol de 1983.
  
Madrid, 2 de febrer de 2004
  
Reunits,
  
D'una part, el senyor Manuel Esteban Pacheco Manchado, subsecretari d'Agricultura, Pesca i Alimentació, en virtut del Reial Decret 47/2003, de 10 de gener, pel qual es disposa el seu nomenament i d'acord amb les atribucions que li confereix l'apartat 19 de l'article 1 de l'Ordre APA/749/2003, de 31 de maig (Boletín Oficial del Estado de 3 d'abril), sobre delegació d'atribucions del Ministeri d'Agricultura, Pesca i Alimentació.
  
D'una altra, la senyora Gema Amor Pérez, consellera d'Agricultura, Pesca i Alimentació de la Generalitat Valenciana, en virtut del Decret 5/2003, de 20 de juliol, pel qual es disposa el seu nomenament, i del Decret 6/2003, de 21 de juny, pel qual se li assigna la titularitat de la Conselleria d'Agricultura, Pesca i Alimentació, i fent ús de les atribucions que li han estat conferides per mitjà d'acord del Govern Valencià, de data 19 de desembre de 2003.
  
Ambdues parts reconeixen la capacitat jurídica suficient per subscriure aquesta addenda de conveni i, a l'efecte,
  
Exposen,
  
1. Que, amb data 1 de juliol de 1983, es va firmar un conveni de col·laboració en matèria d'estadística i informació agrària, pesquera i alimentària entre el Ministeri d'Agricultura, Pesca i Alimentació (d'ara endavant MAPA) i la Generalitat Valenciana..
  
2. Que l'execució del programa d'estadístiques agroalimentàries 2004 del MAPA al territori de la Generalitat Valenciana, en aplicació d'aquest conveni, pot ser realitzada d'una manera més eficaç amb el suport i la participació de l'administració de la dita comunitat autònoma.
  
3. Que mitjançant el treball coordinat d'ambdues administracions (del MAPA i de la Generalitat Valenciana) poden obtenir-se reduccions de costos en l'execució dels treballs estadístics, evitar-ne duplicitats i reduir la càrrega de resposta de l'administrat.
  
Per tot això
  
Acorden
  
Complementar el conveni de col·laboració en matèria d'estadística i informació esmentat abans per mitjà d'aquesta addenda, de conformitat amb les següents
  
Clàusules
  
Primera. Objecte
  
L'objecte d'aquesta addenda al conveni de col·laboració en matèria d'estadística i informació agrària, pesquera i alimentària subscrit entre ambdues parts és establir la col·laboració de la Generalitat Valenciana per a l'execució del programa d'estadístiques agroalimentàries 2004 del MAPA, en relació amb l'àmbit territorial d'aquella.
  
Segona. Obligacions de la comunitat autònoma
  
Per a l'execució del compliment de l'objecte de l'addenda, la Generalitat Valenciana es compromet d'acord amb el que estableix el conveni de col·laboración, a:
  
1. Portar a terme les actuacions necessàries per a la captació de dades en explotacions agràries, establiments, empreses industrials i mercats de productes agraris ubicats en el seu àmbit territorial, així com a la gravació i validació d'aquestes, referents a les següents matèries integrants del programa d'estadístiques agroalimentàries 2004 del MAPA:
  
Actualització directori de ruminants
  
Actualització directori de porcí.
  
Enquestes d'oví-cabrú, producció i destinació de llet.
  
Enquestes porcí.
  
Enquestes d'incubacions.
  
Enquesta cunícola
  
Enquestes de sacrifici en escorxadors
  
Aforaments de cultius.
  
Pannell territorial.
  
Comptes regionals.
  
Enquestes preus de la terra.
  
Enquestes de cànons de arrendaments rústics.
  
Preus diaris de fruites i hortalisses Unió Europea (UE).
  
Preus setmanals i mensuals d'altres productes UE
  
Preus setmanals i mensuals de productes d'interés nacional.
  
Estadístiques mensuals de preus i salaris agraris.
  
2. Entregar els resultats obtinguts al Ministeri d'Agricultura, Pesca i Alimentació segons les metodologies i els calendaris que s'expliciten en els annexes que s'adjunten a aquesta addenda.
  
Tercera. Obligacions del Ministeri d'Agricultura, Pesca i Alimentació
  
Per a l'execució del compliment de l'objecte de l'addenda, el MAPA es compromet a:
  
1. Determinar les metodologies i els calendaris (annexos 1 i 2) d'acord amb els que farà servir la Generalitat Valenciana en les seues actuacions.
  
2. Finançar amb la quantitat de dos-cents cinquanta-cinc mil set-cents seixanta-sis mil euros (255.766 €) les actuacions que realitzarà la Generalitat Valenciana d'acord amb allò que es preveu en la clàusula anterior, a càrrec de l'aplicació 83.86.597.88 del programa 711A.
  
3. Transferir a la Generalitat Valenciana, al compte bancari amb codi 9235.0959.31.062038808, prèvia comprovació de les actuacions realitzades per aquesta i prestada conformitat a les mateixes, la quantitat esmentada, d'acord amb el següent règim de pagaments:
  
A) 70% de l'import global cent setanta-nou mil trenta-sis euros amb vint cèntims (179.036,20 €) amb la data de referència de 30 de juny de 2004.
  
B) 30% de l'import global setanta-sis mil set cents vint i nou euros amb huitanta cèntims (76.729,80 €) amb la data de referència de 30 de novembre de 2004.
  
Quarta. Durada de l'addenda
  
Aquesta addenda sortirà efecte des de la data de subscripció fins al 31 de desembre de 2004.
  
I, com a prova de conformitat, i per a la constància adequada i a un sol efecte, subscriuen aquesta addenda en triple exemplar, al lloc i en la data mencionats a l'inici.
  
El Sotsecretari d'Agricultura Pesca i Alimentació
  
MANUEL PACHECO MANCHADO
  
La Consellera de Agricultura Pesca i Alimentació de la Generalitat Valenciana